Lav et referat af nedenstående tekst:

Tekst:
Et fort ud mod skoven. Det er sådan, Karl Bech vil beskrive det byggeri, der er planer om at bygge ved siden af hans hus på Krogsvej i Skørping. Sammen med flere andre naboer til byggegrunden er han gået ind i kampen for at få byrådet i Rebild Kommune til at stemme imod byggeplanerne. Naboerne har indsendt høringssvar, hvor de protesterer mod byggeriet, der kan ende med at være op til 14 boliger med en maksimal højde på 8,5 meter. De har også inviteret flere byrådspolitikere forbi til en gåtur i området. -	Det er skuffende, at der skal lave byfortætning helt op ad skoven. Det er provokerende, og jeg forstår ikke, at det er så vigtigt for politikerne i byrådet, at der skal bygges ud, bygges til og bygges tæt, siger Karl Bech, der er nærmeste nabo til grunden. Et flertal i Økonomiudvalget bestående af Radikale Venstre, Konservative og Venstre stemte torsdag for byggeriet, mens et mindretal bestående af SF og Socialdemokratiet stemte imod. På torsdag skal sagen endeligt besluttes, når der skal stemmes om byggeplanerne i byrådet. -	14 boliger lige op til skoven i et ganske almindeligt parcelhuskvarter, hvor der i øvrigt kun er tre matrikler, det er meget voldsomt og mange husstande, der også kommer med støj og trafik. Og så frygter vi særligt højden, siger Tom Steen Jensen, der også er nabo til den omdiskuterede grund. Fra 19 boliger til 14 Projektet lød i første omgang på 19 boliger og en bebyggelsesprocent på 40 procent. Efter første høringssvar valgte kommunen at ændre til 14 boliger og en bebyggelsesprocent på 30 procent. Borgmester Leon Sebbelin (R) er en af dem, der stemte for byggeriet i økonomiudvalget: -	Jeg tror, det bliver muligt at lave et projekt, der er til gavn for byen og udviklingen, siger han. Han har selv boet i Skørping og kender området godt, men han er stadig glad for at få en rundvisning af naboerne og høre deres synspunkter. Ud fra bygherrens tegninger mener Leon Sebbelin (R) dog ikke, at der er noget at være bekymret over: -	Der er taget højde for afstand til skel, og det er den lave del, der er vendt ud mod naboen. Det er i bæredygtigt træ, og der er fokus på overgang til skoven, så umiddelbart ser det spændende ud, siger han. Byrådet beslutter på torsdag Borgmesteren er det tredje byrådsmedlem, der er på gåtur med nabogruppen i Skørping. Beboerne har også vist Jesper Greth fra Venstre og Jeanette Sagan fra Konservative rundt. Det er ikke til at sige endnu, om rundvisningen har fået nogle af dem til at ændre holdning. -	Det har været en god gåtur, og nu skal jeg så hjem og have kigget på det og vendt det med mine partifæller. Vi skal snakke om det internt, og så tager vi endelig stilling torsdag, siger borgmester Leon Sebbelin fra Radikale Venstre. Blandt de seks naboer i Skørping er der ingen tvivl. De håber, at byrådet vælger at gå imod økonomiudvalget og stemme imod byggeplanerne: -	Det er tredje politiker, vi har på besøg, og de er meget lydhøre, men de kigger også meget på reglerne, og der er det, jeg siger – hvis de kun kigger på regler, men ikke på borgerne, så er der jo ikke så stort behov for et byråd, siger Tom Steen Jensen, der er nabo til grunden.

Referat:
En gruppe naboer i Skørping er imod planerne om et nyt byggeri, som byrådet skal stemme om på torsdag. Naboerne har derfor inviteret flere politikere på gåtur i området i håbet om at få dem til at stemme imod.